Yläkoulumaailmaan sijoittuvassa animaatiosarjassa 13-vuotias Antti, ystäviensä Kallen ja Keijon kanssa, ihmettelee ympäröivää maailmaa aikuistuvan lapsen vinkkelistä: miltä tuntuu olla ilman seuraa, miltä tuntuu kun on liikaa seuraa, miten kuulua joukkoon ja samalla erottua siitä edukseen. Sarjan neljännellä kaudella mm. podetaan ulkonäköpaineita, jahdataan julkisuutta, niellään pettymyksiä ja nuollaan vaikka mitä - eikä älyvapailta tilanteilta vältytä tälläkään kertaa. Varsinaisen sarjan lisäksi saamme seurata, kuinka Keijo koheltaa itsensä tubemaailman kiemuroihin, päämääränään maine ja mainosmammona. Keijon kanava on videoiden sarja, jota voi seurata Yle Summerin Youtube-kanavalla 1.8.2019 alkaen.